钦定古今图书集成/理学汇编/文学典/第104卷 > 陈建
## 钦定古今图书集成/理学汇编/文学典/第104卷 > 陈建

按《广东通志》：“建字廷肇，知府思季子也。与兄越超赴
皆领乡荐，而建为春秋魁。究心国家因革治乱之迹，
及道术邪正之机。两上春官，皆乙榜。以母老，选授候
官教谕，日勤陶铸，贫生如袁栖梧等，分俸周之。与巡
按白蕡论李西涯乐府，因著《拟古乐府通考》，与督学
潘黄论朱、陆同异，作《朱陆编年考》。督学江以达命校”
《十三经注疏》成，代作上《十三经注疏奏稿》。迁临江府
学教授。编《周子全书》、程子遗书大有造于来学。聘典
试者凡四。江右、广右、云南、湖广，所得多名士，而滇士
严清后为名蒙宰，时论多之。寻升山东信阳令，兴利
除害，民多赖焉。未几，以母老，力乞归养，益锐意于著
述，裒辑《皇明通纪》，至今为海内所宗。